بمت-نین عراق خصوصی نوماینده‌سی هنیس پلاسشارت صدر حرکاتی‌نین لیدئری مقتدی الصدر ایله اؤلکه‌ده‌کی سیاسی بحرانی و چیخیش یول‌لارینی موذاکیره ائدیب.
عراق-ین اینا خبر آژانسی‌نین معلوماتینا گؤره، بمت-نین خصوصی نوماینده‌سی پلاسشارت عراق-ین نجف شهرینده صدرله گؤروشوب.
پلاسشارت گؤروشدن سونرا مطبوعاتا قیسا آچیقلاما وئریب:
"صدرله سیاسی بحرانا قارشی چیخیش یول‌لاری حاقیندا دانیشدیق. صدر ایله گؤروشوموز مثبت کئچدی".
قئید ائدک کی، اوکتبردا عراق-دا کئچیریلن سئچکی‌لرده غالیب گلن شیعه سیاسی و دینی لیدئر مقتدی الصدر ایران طرفداری پارتیا‌لارلا حکومت قورماق ایسته‌مه‌میش، داها سونرا سیاست‌دن چکیلدیگینی آچیقلامیشدی.
صدردن سونرا حکومتی قورماق وظیفه‌سی اونون رقیبی اولان کووردیناسیون چرچیوه‌سینه تاپشیریلدی.
کووردیناسیون چرچیوه‌سی جولای‌ین 25-ده کئچمیش امک و سوسیال مسئله‌لر ناظیری محمد شیا سودانینی باش ناظیرلیگه نامیزد کیمی سئچدیگینی اعلان ائتدی.
صدر طرفدارلاری ایرانا یاخین شیعه سیاسی چتیر تشکیلاتی اولان کووردیناسیا چرچیوه‌سی‌نین باش ناظیر نامیزدی سودانییه اعتراض ائتمک اوچون جولای‌ین 30-دا یاشیل زونایا داخیل اولوب و پارلامئنت بیناسینا هوجوم ائده‌رک اورادا اوتوراق آکسیایا باشلاییب‌لار.
